Ivan Tomko Mrnavić

Ivan Tomko Mrnavić (1579–1635 ose 1637 ose 1639) ishte një prelat Katolik që shërbeu si Peshkop i Bosnjës (1631–1639)    dhe autor veprash historike.  Ai ishte autori i disa falsifikimeve, ndër të cilët Jeta e Justinianit ishte më e famshmja.  Ai gjithashtu shkroi një libër mbi Jetën e Shën Savës.

 Biografia 
Më 10 Nëntor 1631, Ivan Tomko Mrnavić, gjatë papatit të Papës Urban VIII, u emërua si Peshkop i Bosnjës. Më 23 nëntor 1631, ai u shenjtërua Peshkop nga Luigi Caetani, Kardinal-Prifti i Santa Pudenziana, me Erasmo Paravicini si Peshkopi i Aleksandrsë, dhe Bartul Kaçiç si Peshkop i Makarskës, duke shërbyer si bashkë-shenjtërues. Ai shërbeu si Peshkop i Bosnjës deri në vdekjen e tij në 1635  ose 1639. 

 Pikëpamjet 
Mrnavić besonte se Ilirët ishin Sllavë. Ai pretendonte se Skënderbeu, heroi kombëtar i Shqipërisë, ishte me origjinë sllave, gjë që e shtyu Frang Bardhin të shkruante një biografi për Skënderbeun, të botuar në Venedik në vitin 1636  si një polemikë kundër tij, duke mbrojtur identitetin Shqiptar të Skënderbeut. 

 Pasardhja Episkopale 
Kur ishte Peshkop, Marnavić ishte bashkë-shenjtëruesi kryesor i: 

 Octavio Asinari, Peshkop i Ivreas (1634); dhe
 Nicolaus de Georgiis (Zorzi), Peshkop i Hvarit (1635).

 Veprat 
Veprat e tij të shkruara në Latinisht përfshijnë:

 Vita beati Augustini (Augustin Kažotić)
 Vita Berislavi (Petar Berislavić) 1620
 Vita s. Sabbae (Saint Sava), Romë, 1630–31

Veprat e tij të shkruara në gjuhën “Ilire” përfshijnë:

 Život Margarite blažene divice, kćeri Bele, kralja ugarskoga i hrvatskoga, 1613, përkthyer nga Italishtja
 Žalosnoskazje Krispa Cezara, 1614 - përkthyer nga Latinishtja, tragjedi e Bernarda Stefoni
 Život Magdalene od knezov Žirova, Romë 1626, epik Biblike-fetare, e përkthyer në Italisht, duke festuar bashkimin e asketizmit dhe ndjenjës antiturke
 Potuženje pokornika, këngë mbi vdekjen e Jezusit, gjysma e poemës është përkthyer nga kënga e shkruar në Latinisht nga Sannazar
 Osmanšćica, dramë e shkruar në vitin 1631

 Referime 

Kategoria:Vdekje 1639
Kategoria:Vdekje 1637
Kategoria:Lindje 1579